CELEX: 32018D1700
Language: hr
Date: 2018-11-06 00:00:00
Title: Provedbena odluka Vijeća (EU) 2018/1700 od 6. studenoga 2018. o izmjeni Provedbene odluke 2013/54/EU kojom se Republici Sloveniji odobrava uvođenje posebne mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost

13.11.2018   
               
               
                  HR
               
               
                  Službeni list Europske unije
               
               
                  L 285/78
               
            
         PROVEDBENA ODLUKA VIJEĆA (EU) 2018/1700
         od 6. studenoga 2018.
         o izmjeni Provedbene odluke 2013/54/EU kojom se Republici Sloveniji odobrava uvođenje posebne mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (1), a posebno njezin članak 395. stavak 1.,
         uzimajući u obzir prijedlog Europske komisije,
         budući da:
         
                     (1)
                  
                  
                     Člankom 287. točkom 15. Direktive 2006/112/EZ Sloveniji se odobrava da od poreza na dodanu vrijednost („PDV”) izuzme porezne obveznike čiji godišnji promet ne prelazi 25 000 EUR.
                  
               
                     (2)
                  
                  
                     Provedbenom odlukom Vijeća 2013/54/EU (2) Sloveniji je do 31. prosinca 2015. odobreno da odstupanjem od članka 287. točke 15. Direktive 2006/112/EZ od PDV-a izuzme porezne obveznike čiji godišnji promet ne prelazi 50 000 EUR. Provedbenom Odlukom Vijeća (EU) 2015/2089 (3) primjena Odluke 2013/54/EU produljena je do 31. prosinca 2018.
                  
               
                     (3)
                  
                  
                     Dopisom evidentiranim u Komisiji 22. svibnja 2018. Slovenija je zatražila odobrenje za nastavak izuzimanja od PDV-a poreznih obveznika čiji godišnji promet ne prelazi 50 000 EUR.
                  
               
                     (4)
                  
                  
                     U skladu s člankom 395. stavkom 2. drugim podstavkom Direktive 2006/112/EZ Komisija je zahtjev Slovenije proslijedila ostalim državama članicama dopisom od 25. lipnja 2018. Komisija je dopisom od 26. lipnja 2018. obavijestila Sloveniju da ima sve informacije koje su potrebne za razmatranje zahtjeva.
                  
               
                     (5)
                  
                  
                     Prema informacijama koje je dostavila Slovenija, krajem 2017. otprilike 48 % osoba registriranih u sustavu PDV-a imalo je oporezivi promet manji od 50 000 EUR. Ti porezni obveznici generirali su tek 1 % ukupnog prometa, od čega su 0,3 % činili porezni obveznici čiji je oporezivi promet manji od 25 000 EUR.
                  
               
                     (6)
                  
                  
                     S obzirom na to da su se zbog tog višeg praga malim poduzećima smanjile obveze povezane s PDV-om te da se ta poduzeća ipak i dalje mogu odlučiti za primjenu uobičajenih odredbi o PDV-u u skladu s člankom 290. Direktive 2006/112/EZ, Sloveniji bi trebalo odobriti primjenu mjere tijekom daljnjeg ograničenog razdoblja do 31. prosinca 2021.
                  
               
                     (7)
                  
                  
                     Budući da su članci od 281. do 294. Direktive 2006/112/EZ o posebnoj odredbi za mala poduzeća predmetom preispitivanja, moguće je da će direktiva o izmjeni tih članaka stupiti na snagu i da će se njome utvrditi datum od kojeg države članice moraju primjenjivati nacionalne odredbe, a koji će biti prije isteka razdoblja valjanosti izuzeća 31. prosinca 2021. U tom slučaju ova Odluka trebala bi se prestati primjenjivati.
                  
               
                     (8)
                  
                  
                     Odstupanje ne utječe na vlastita sredstva Unije koja proizlaze iz PDV-a jer Slovenija treba provesti izračun naknade u skladu s člankom 6. Uredbe Vijeća (EEZ, Euratom) br. 1553/89 (4).
                  
               
                     (9)
                  
                  
                     Provedbenu odluku 2013/54/EU trebalo bi stoga na odgovarajući način izmijeniti,
                  
               DONIJELO JE OVU ODLUKU:
         
            Članak 1.
            U članku 2. Provedbene odluke 2013/54/EU drugi stavak zamjenjuje se sljedećim:
            
               „Primjenjuje se od 1. siječnja 2013. do onog od sljedeća dva datuma koji nastupi prije:
               
                           (a)
                        
                        
                           31. prosinca 2021.;
                        
                     
                           (b)
                        
                        
                           datuma od kojeg države članice moraju primjenjivati nacionalne odredbe koje su dužne donijeti u slučaju stupanja na snagu direktive o izmjeni članka od 281. do 294. Direktive 2006/112/EZ o posebnoj odredbi za mala poduzeća.”.
                        
                     
         
         
            Članak 2.
            Ova je Odluka upućena Republici Sloveniji.
         
         
            Sastavljeno u Bruxellesu 6. studenoga 2018.
            
               
                  Za Vijeće
               
               
                  Predsjednik
               
               H. LÖGER
            
         
         
            (1)  SL L 347, 11.12.2006., str. 1.
         
         
            (2)  Provedbena odluka Vijeća 2013/54/EU od 22. siječnja 2013. kojom se Republici Sloveniji odobrava uvođenje posebne mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost (SL L 22, 25.1.2013., str. 15.).
         
            (3)  Provedbena odluka Vijeća (EU) 2015/2089 od 10. studenoga 2015. o izmjeni Provedbene odluke 2013/54/EU kojom se Republici Sloveniji odobrava uvođenje posebne mjere kojom se odstupa od članka 287. Direktive 2006/112/EZ o zajedničkom sustavu poreza na dodanu vrijednost (SL L 302, 19.11.2015., str. 107.).
         
            (4)  Uredba Vijeća (EEZ, Euratom) br. 1553/89 od 29. svibnja 1989. o konačnom jedinstvenom režimu ubiranja vlastitih sredstava koja proizlaze iz poreza na dodanu vrijednost (SL L 155, 7.6.1989., str. 9.).